سیاسەتی دەرەوەی ئێران لە ئێستادا هەموو هەنگاوێکی لە پێناو پاراستنی سیستمە سیاسیەکەیەتی، بۆ ئەو مەبەستەش لەگەڵ تاڵیباندا کۆوبونەوەی دیپلۆماسی ئەنجامدا. ئێرانیەکان باش لەوە تێگەشتون کە بەتەنها بە دەسەڵات گەشتنی ئەماراتی ئیسلامی تاڵیبان، بێ ڕەچاوگیری فرەی قەومی و ئاینی و ڕێز نەگرتنی دەستوری ئەو وڵاتە، سەر ئێشەیەکی ترە بۆیان. ئێران لە بونی دراوسێیەکی تر لەسەر شێوازی سیاسەتی سعودیە دڵخۆش نیە، بەڵام لەلایەکی تر، سیاسەتی دەرەوەی ئێران بەتەواوەتی کار لەسەر چونە دەرەوەی هێزەکانی ئەمریکا دەکات لەناوچەکەدا، پێشوازی لەهەر جۆرە هەنگاوێکی لەو شێوەیە دەکات، پێیان وایە بونی هێز و دەسەڵاتی ئەمریکا لە وڵاتانی ئەفغانستان، عێراق، سوریا. مەترسی زیاترە وەک لە دەسەڵاتی تاڵیبان، بۆیە لەنێوان بژاردەی خراپ و خراپتر بۆ بەرژەوەندی سیستم خراپیان هەڵبژارد.